Gae Sekgoa go ya go Setswana leisure
Thanolo ya leisure ka Setswana 'Men in the making' ke Lesolo la go fetola maphelo a masogana. .Go dirwa boipeletso go borakgwebo le ba bagolo le ba nnyane ga mmogo le Dikgoro tša mmuso go amogela masogana dikgorong tša bona go ba fa tlhahlo le bokgoni gore maphelo a bona a fetoge go ya go ile. Bo-ramakoloi ba ema thabeng 2
Motlotlehi o re ‘o koalletsoe’1
MASERU – Sebini se seng se holileng ’minong oa bolumeli, se tummeng ka lebitso la Moruti, se re se pholosa bana ba phelang seterateng ka pina.
O bontša ha ka matsatsi a tloaelehileng a bina le batho ba baholo ba banna sehlopheng sa hae. O bolela h’a kenyelelitse bana e le tsela ea ho ba phemisa botloko-tsebe.
Ke feela libekeng tse peli tse fetileng ha Moruti ka sehlopha sena sa hae sa bana, a ne a binela matšoele moketjaneng o neng o hlophiloe ke Mokhatlo oa Batšoaruoa ba Mehleng, Maseru.
Sebini sena se nang le nalane e telele selika-likoeng sa ’mino oa bolumeli, se re maikutlo a sona a ameha habohloko ha ka linako tsohle a hlokomela bana bana ba iteletseng bophelo ba bokhoba, ba ho phela ka ho qela le ho robala likotopong har’a lirame tsa mariha Motse-Moholo Maseru.
“Le tla mpakela sechaba sa heso hore le lona le hlola le ba bona bana bana ka pel’a mabenkele ba tsuba lithethefatsi ka mefuta ena kaofela. Re ba shebeletse ho na le ho ba thusa. Kamoso ba tlil’o hlasela lona e se e le likebekoa tse ke keng tsa hlola li loka,” a hlalosa joalo.
Moruti o re o lumela hore ba teng bana ba nang le litalenta ka ho fapakana ba phelang literateng, ba ka phuthoang le ho betleloa bokamoso bononong ke ba seng ba iphihletse litabeng tseo.
A re: “Ka nako e ’ngoe ke ne ke tšosoe ka lithipa ke ba bang ba baholoanyane ho bana, hona teropong ea Maseru mona. Ba ne ba hlekefetsa ngoanana e mong ea neng a feta ka tsela, ba mo hula eaba ke kena lipakeng ho mo namolela athe ke ipitsetsa mathata. Ke ne ke namoleloe ke bona bana ba bararo bao ke binang le bona joale. Ka theha setsoalle le bona ho tloha mohlang oo.”
Makejakejane ana a tantšetsang Moruti a bolela h’a bona leseli la bophelo kamor’a ho kopana le eena. A re bophelo ba bona bo fetohile kaha joale ba tseba ho ja, ho nena lithethefatsi le maemo a behang bophelo ba bona tlokotsing esita le ho hlabolloa ke pina.
Bashanyana bana ba boleletse Mosotho hore ba lumela ha ka letsatsi le leng ba tla atleha ho ithehela sehlopha sa bona se tla phela ka pina, pale ea bophelo ba bona literateng le ho hlokomelisa ba bang ka kotsi eo. Boraro ba bona ba behiloe literateng ke mabaka a fapakaneng a bophelo.